
Për kalimin në përgjegjësi administrimi të autoritetit portual Durrës të pasurisë së paluajtshme me emërtim “Sipërfaqe shtesë në zonën lindore të portit”

Në mbështetje të nenit 100 të Kushtetutës, të neneve 3 pika 3 e 13 të ligjit nr. 8743, datë 22.2.2001 “Për pronat e paluajtshme të shtetit”, të nenit 19 të ligjit nr. 9251, datë 8.7.2004 “Kodi Detar i Republikës së Shqipërisë” dhe të ligjit nr. 9130, datë 8.9.2004 “Për autoritetin portual”, me propozimin e Ministrit të Punëve Publike dhe Transportit, Këshilli i Ministrave

Vendosi:

1. Kalimin në përgjegjësi administrimi të Autoritetit Portual Durrës të pasurisë së paluajtshme me emërtim “Sipërfaqe shtesë në zonën lindore të portit”, pronë publike e shtetit shqiptar, me sipërfaqe prej 29 300 (njëzet e nëntë mijë e treqind) m2, sipas planit të rilevimit bashkëlidhur këtij vendimi.
2. Pasuria e paluajtshme me emërtimin “Sipërfaqe shtesë në zonën lindore të Portit”, t’u nënshtrohet përmirësimeve në dobi të zhvillimit të masterplanit, të miratuar me vendimin nr. 546, datë 28.5.2009 të Këshillit të Ministrave “Për miratimin e masterplanit për zhvillimin e Portit të Durrësit”, dhe zgjidhjeve efektive që rrisin rentabilitetin e Portit.
3. Ngarkohen Ministri i Punëve Publike dhe Transportit, Autoriteti Portual Durrës dhe Kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

ADRESA E PASURISE: Reethy Durrss. Q/F Durres
RUL, Tregtare / 1

RUPIZIMET £ PASURISE:
Veru: Pas.Nr 1872, 18/1,13/11 che 13/12
Lindie: Pasuri Shtet ( Deti Adriatik)
Jugy: Pasuri Shist { Deti Adristiy
Perendini: Pas.Ne. 13114 dho 1315

Pronari: Autositeti Portual Durres

Porusitesi: Amuﬁe\: Partual Durres

